NaiveNeuron/SloPal huggingface dataset:
Kolíková, Mária, poslankyňa NR SR (2024-06-26):
Ďakujem veľmi pekne. Ja si dovolím reagovať len na pána poslanca Františka Mikloška, lebo si myslím, že povedal jednu kľúčovú vec. Slovensko nie je vaše. Máte tu len 79 poslancov. A samozrejme, že môžete a robíte rozhodnutia na základe toho, že ste najsilnejším hráčom, veď ste zostavili vládu. Ale to, čo robíte v parlamente, je naozaj škandalózne. A súvisí to, áno, aj s odvolávaním predsedov výborov, ktorí sú opoziční poslanci, a vám sa nepáči ich opozičná politická práca, ktorá jednoducho je našou povinnosťou, aby sme ju robili. A na druhej strane, do vedenia parlamentu dávate trestne stíhané osoby, trestne stíhané osoby. A nie za hocijaké trestné činy, ale súvisiace s korupciou. Toto robíte. A tým znižujete dôveryhodnosť parlamentu. A to nijako nesúvisí s tým, že by sme popierali prezumpciu neviny. Jednoducho tí ľudia sú trestne stíhaní. To nie je že podané trestné oznámenie, to je vznesené obvinenie, podaná obžaloba a vedené súdne konania. To znamená, aj sudca sa stotožnil s tým, že je namieste viesť súdne konanie. Inak by vrátil tú obžalobu späť. To znamená, sú to závažné trestné veci. A čo sa týka Andreja Danka? Úvaha o tom, že by bol predseda parlamentu naozaj človek, ktorý ušiel z miesta nehody, a je tu vážne podozrenie, že bol pod vplyvom alkoholu, tohto človeka chcete teraz dať za predsedu parlamentu? Naozaj o tomto uvažujete? Toto je naozaj zlý signál, zlý signál k ľuďom von, zlý signál Slovensku.
P. Paška, predseda NR SR: (2007-10-29):
Ešte raz, pán spravodajca.
Bugár, Béla, podpredseda NR SR (2011-02-09):
Ďakujem. Nech sa páči, zaujmite miesto určené pre spravodajcov. Otváram rozpravu a konštatujem, že nemám žiadnu písomnú prihlášku. Preto sa pýtam, kto sa hlási ústne do rozpravy k tomuto bodu? Končím možnosť sa prihlásiť do rozpravy. Ako prvý, pán poslanec Dostál, potom pán poslanec Maďarič. Nech sa páči, pán poslanec Dostál, máte slovo.
Jasaň, Viliam, poslanec NR SR (2013-02-13):
Ďakujem pekne, pán predseda. Pán predseda, v rozprave predložil pán poslanec Zajac podľa neho procedurálny návrh, ktorý ale nespĺňa podľa § 73 ods. 3 rokovacieho poriadku, že je procedurálny, preto o ňom nedám hlasovať. Dajte preto, pán predseda, hlasovať o postúpení návrhu do druhého čítania.
P. Paška, predseda NR SR: (2006-12-06):
(Hlasovanie.) 139 prítomných, 78 za, 9 proti, 50 sa zdržalo, 2 nehlasovali. Konštatujem, že sme schválili návrh novely zákona č. 599/2003 Z. z. o pomoci v hmotnej núdzi. A budeme teraz hlasovať v druhom čítaní o návrhu poslanca Národnej rady Slovenskej republiky Róberta Madeja na vydanie zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov . Je to tlač 98. Opäť poprosím určenú spravodajkyňu pani  Janu Vaľovú, aby uvádzala hlasovanie.
Stohlová, Tamara, poslankyňa NR SR (2024-01-17):
Ďakujem pekne. Ďakujem kolegovi Šmilňákovi za jeho vystúpenie. Mne sa tiež zdalo veľmi užitočné to porovnanie s Českou republikou, a teda vidíme aj na základe toho, čo ste spomínali a hovorili tie konkrétne prípady, že teda ten český model to naozaj nie je, a opäť to nejakým spôsobom rúca ten argument, ktorý sa tu opakuje, že sa, teda že toto slúži na nejakú harmonizácia s európskou legislatívou, alebo teda že sa tým posúvame, alebo snažíme dostať do stavu, ktorý majú krajiny na západ od nás, a vidíme, že teda český model to nie je. My si, my si zároveň takéto porovnanie, z ktorého má vláda vychádzať, hovorí, že vychádza, pýtame už mesiac, a teda nedostali sme ho. Čiže je teraz zjavné, či z konkrétnych prípadov alebo z toho, že nedisponujú takýmto nejakým materiálom, že skutočne nejde o nejakú harmonizáciu alebo približovanie ku krajinám na západ od nás. A špeciálne to vystihuje aj ten fakt, že veď samotná Európska únia, Európska prokuratúra nás upozorňuje: „Nerobte to. Nerobte to v skrátenom legislatívnom konaní, ale nerobte to vôbec, pretože to oslabí našu schopnosť vyšetrovať tento typ nebezpečných zločinov.“ Hovoria: „Preboha, nerobte to,“ preto jednoznačne nejde o zosúladenie našej legislatívy s tou európskou. Toto isté zaznieva aj z odbornej obce krížom-krážom. Dokonca aj bývalý minister spravodlivosti Karas, hovorí napriek tomu, že voči jeho návrhu sme mali výhrady, tak on sám dnes hovorí, že toto je niečo, čo ohrozí bezpečnosť Slovenska. A mňa stále prekvapuje ten fakt, že toto všetko je vláda ochotná robiť len preto, aby pomohla zopár svojim ľuďom. Že toto všetko je ochotná riskovať. Ďakujem.
Bugár, Béla, podpredseda NR SR (2011-02-09):
Pán poslanec Dostál, nech sa páči, môžete reagovať na faktickú.
Hrušovský, Pavol, podpredseda NR SR (2010-08-06):
Pán podpredseda Hort chce reagovať na vystúpenia pánov poslancov. Nech sa páči.
Zajac, Pavol, poslanec NR SR (2014-07-04):
Vážený pán kolega Kamenický, keď sme si včera našli váš druhý pozmeňujúci návrh v laviciach, tak sme sa nádejali do dneska do 12.40, že možno predsa len ho neprednesiete. Preto tie tlačové konferencie, ktoré sme mali, preto tlak médií, aby ľudia sa zobudili, aby si to všimli. Ale takéto nepopulárne opatrenie pán Robert Fico hodil na vás, našiel dvoch poslancov, hodil to na nich, takéto nepopulárne on nechce prednášať. On ohlásil tých 15 sociálnych opatrení, ako ide rozdávať, ako ide dávať populárne, podľa mňa populistické, opatrenia, vyjadrím sa o tom v rozprave. Ale toto nepopulárne dvíhanie DPH, toto hodil na vás. Pán kolega, skúste si to ešte rozmyslieť a stiahnite ten návrh, ten pozmeňujúci návrh. Ja viem, že možno by vás to stálo miesto na kandidátke SMER-u do budúcich volieb, ale skúste nájsť odvahu a nechcite, aby občania Slovenska zaplatili na budúci rok o 240 mil. eur viacej vláde Roberta Fica, aby ich mohla rozdávať, rozhadzovať. Na každom jednom rožku a chlebe to občania zaplatia, na každom jednom o ten jeden percentuálny bod. Nevraviac o energiách, plyne a ďalších tovaroch. Každý jeden v sebe obsahuje DPH, to ešte v rozprave aj pánovi Čížovi vysvetlím, ale vy ste ekonóm, vy to viete. Preto nesnažte sa týmto pozmeňujúcim návrhom v piatok o trištvrte na jednu ošklbať občanov Slovenska o štvrť miliardy eur.
Číž, Miroslav, podpredseda NR SR (2015-05-28):
S reakciou na faktické poznámky. S procedurálnym? Nie. Faktickú. Faktickú keby ste zapli, prosím, pánovi poslancovi.
Paška, Pavol, predseda NR SR (2014-10-29):
(Hlasovanie.) 78 prítomných, 77 za, 1 proti. Tento návrh sme schválili.
Bernaťák, Tibor, poslanec NR SR (2016-11-30):
Ďakujem. Pán poslanec Budaj, myslím, že pán poslanec Číž sa dosť dôsledne a dlho venoval argumentom. Považujem za zbytočné opakovať argumenty znova a znova, buď niekto pochopí, alebo nepochopí. Proste naše argumenty sú také a či ich niekto berie alebo neberie, samozrejme, za to my; ako ja nemôžem zodpovedať a ani niesť žiadnu zodpovednosť. Čiže argumenty odzneli z úst hlavne pána Číža. Spomínal som aj ja otázku obmedzenia rečníckeho času s tým, že súhlasia s tým aj niektorí opoziční poslanci, resp. mali také vyjadrenia. Čo sa týka tých formálnych prejavov, resp. pomôcok, pán Číž takisto spomínal ten príklad z nemeckého Bundestagu, ako to funguje. Čo sa týka tých vizuálnych pomôcok, ja to poviem tak, nie som jediný, ktorý na to nedovidí, pýtal som sa viacerých kolegov, rovnako predsedajúci, resp. predsedovia výborov, ktorí sú vzadu, nevidia proste, čo sa ukazuje dopredu. Sú na to rôzne metódy, aby sme informovali aj médiá, aj verejnosť, ak chceme niečo vizuálne prezentovať, v tom by som problém nevidel. Ďakujem.
Pellegrini, Peter, predseda NR SR (2015-05-12):
Prezentujme sa a hlasujeme o postúpení návrhu zákona do tretieho čítania ihneď. (Hlasovanie.) Prítomných 135 poslancov, za hlasovalo 77, proti bol 1, zdržalo sa 57. Sme v treťom čítaní. Otváram rozpravu. Pýtam sa, či sa niekto do rozpravy hlási. Nie. Vyhlasujem rozpravu za skončenú. Nech sa páči, pán spravodajca.
Zmajkovičová, Renáta, podpredsedníčka NR SR (2013-06-25):
S reakciou pán poslanec Osuský, nech sa páči.
Lebocký, Tibor, poslanec NR SR (2013-03-22):
Ďakujem pekne za slovo. Chcem povedať hneď v úvode, že veľkú časť toho, čo som chcel povedať v rámci faktickej pripomienky, povedal pán poslanec Záhumenský. Ja sa ťa len chcem spýtať, pán poslanec Mičovský, či si naozaj myslíš, nebudem to nazývať fikciou, lebo nevylučujem, že sa takýto prípad môže stať, ale naozaj si myslíš, že v takej, tak by som povedal, spoločenskou kontrolou, vzájomnou spoločenskou kontrolou previazanej komunite, ako sú vlastníci alebo spoluvlastníci podielov v pozemkových spoločenstvách, je treba naozaj zasahovať ešte aj právne do ich povinností? Však medzi sebou tí jednotliví spoluvlastníci dokážu veľmi rýchlo a veľmi účinne nejakých tých bielych, ako si ich nazval alebo ako si toho pána Bieleho, v úvodzovkách, bieleho koňa nazval, identifikovať. Rovnako, čo sa týka zabezpečenia kontroly hospodárenia pozemkových spoločenstiev, lebo dosť často si spomínal a upozorňoval na to, že môže dôjsť k zameraniu istých cieľov týchto, pána Bieleho a pána Schwarza, ako si ich nazval, predovšetkým na ťažbu. Veď v každom subjekte, či je to štátny objekt, alebo v tomto prípade neštátny sektor, alebo bez ohľadu na to, či sa jedná o štátny, alebo neštátny sektor, všade sú odborní lesní hospodári, ty to dobre vieš. Všade sa hospodári podľa schválených plánov starostlivosti alebo teda programov starostlivosti o les. Štátny dozor funguje. Tak ja len chcem zdôrazniť to, že či si naozaj myslíš, že tá spoločenská kontrola v rámci tých komunít je tak slabá, že si nedokážu s tým poradiť aj sami. Ďakujem.
Laššáková, Jana, podpredsedníčka NR SR (2015-05-27):
Už som prerušila rokovanie do zajtra. (Reakcie z pléna.) (Prerušenie rokovania o 19.03 hodine.)
Pellegrini, Peter, predseda NR SR (2015-06-25):
Ďakujem veľmi pekne. Pani poslankyňa, chcete reagovať na faktickú? S reakciou na faktickú ešte pani poslankyňa Pfundtner. Kolegyne, kolegovia, vypočujme sa navzájom.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-07-06):
Ďakujem pekne, vážený pán podpredseda. Ctená snemovňa, na dnešné rokovanie Národnej rady Slovenskej republiky predkladám návrh zákona o poskytovaní dotácií na obstarávanie náhradných nájomných bytov v druhom čítaní. Spracovanie a prijatie tohto zákona je jednou zo základných podmienok pre doriešenie problematiky niektorých nájomných vzťahov, ktoré vznikli už pred rokom 1989 a v súčasnom období obmedzujú súkromných vlastníkov nájomných bytov pri využívaní svojho majetku, z čoho hrozia Slovenskej republike sankcie zo strany medzinárodných súdnych inštitúcií. Návrh tohto zákona vecne a procesne rieši obstaranie náhradných nájomných bytov obcami prostredníctvom účelových dotácií pre túto oblasť. Rieši aj základné charakteristiky a štandardy takýchto bytov. Dotácie pritom môžu žiadatelia dostať nielen na obstaranie náhradných nájomných bytov, ale aj na obstaranie prislúchajúcej technickej vybavenosti a na obstaranie pozemkov pod objektmi s nájomnými bytmi. Tento návrh je v súlade s Programovým vyhlásením vlády Slovenskej republiky, ktorá návrh zákona prerokovala a schválila svojím uznesením č. 234 zo 6. apríla 2011. Bol prerokovaný vo výboroch Národnej rady, o čom bude informovať ich spoločný spravodajca, so zámerom alebo s návrhom schváliť tento návrh v súlade s pozmeňujúcimi návrhmi. Chcem vyjadriť, ctené dámy poslankyne a páni poslanci, presvedčenie, že Národná rada Slovenskej republiky po prerokovaní odsúhlasí predložený návrh zákona, čím zároveň vytvorí podmienky pre praktickú realizáciu opatrení na riešenie tohto už dlhoročného problému. Ďakujem za pozornosť.
Hort, Milan, podpredseda NR SR (2011-02-08):
No, ďakujem pekne. Prosím aj ctených poslancov z opozície, aby si spomenuli na staré dobré časy. Nie je toto úplne originál, že sa robia prestávky, niečo, s čím sme neboli v minulosti kontaktovaní, takže teraz už budeme naozaj pokračovať. Slovo má pán poslanec Sulík. Pripraví sa ako ďalší do rozpravy pán poslanec Čaplovič. Nech sa páči. (Rokovanie o návrhu poslanca Národnej rady Slovenskej republiky Richarda Sulíka na vydanie zákona, ktorým sa mení zákon č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel v znení neskorších predpisov , tlač 229.)
P. Hrušovský, predseda NR SR: (2004-12-10):
(Hlasovanie.) 141 prítomných, 47 za, 47 proti, 47 sa zdržalo. Neschválili sme pozmeňujúci návrh pod bodom 2. Budeme hlasovať o pozmeňujúcom návrhu pod číslom 3.
Jasaň, Viliam, poslanec NR SR (2011-05-18):
Ďakujem pekne, pán predsedajúci. Ďakujem pekne za vystúpenie, pani Tomanová. Možno ste vo svojom vystúpení mohli požiadať pána Figeľa ako podpredsedu, prvého podpredsedu vlády, člena koalície, ktorá je schopná predložiť a schváliť si v parlamente hocičo, aby uložili tým, ktorí zvláštnym spôsobom získali veľmi lacno byty v tomto meste, a verte, že ako bývalý komunálny politik viem, o čom hovorím, a mohol by som vám povedať zopár mien a adries, aby títo, ktorí takýmto spôsobom tie byty získali, ich vrátili a dali to týmto reštituentom. A problém by bol vyriešený. Skúste to urobiť. Skúste sa zamyslieť nad tým, aké byty v lukratívnych častiach mesta ste pozískavali takýmto zvláštnym spôsobom, a prejavte úctu k tým, ktorí teraz majú tie problémy, a vyriešte to takto. Veď máte dosť hlasov, predložte, schváľte a bude po probléme. Ďakujem.
Cicoň, Antonín, poslanec NR SR (2012-10-17):
Pán predseda, dajte, prosím, hlasovať o pozmeňujúcom návrhu pani poslankyne Žitňanskej č. 3, s ktorým sa stotožňuje aj navrhovateľ.
Karahuta, Jaroslav, poslanec NR SR (2022-10-04):
Ďakujem za slovo, pán predsedajúci. Vážené poslankyne, vážení páni poslanci, v prvom čítaní predkladám návrh zákona, ktorým sa mení a dopĺňa zákon 543/2002 o ochrane prírody a krajiny v znení neskorších predpisov. Podľa čl. 20 Ústavy Slovenskej republiky má každý právo vlastniť majetok. Vlastnícke právo všetkých vlastníkov má rovnaký zákonný obsah a ochranu. V zmysle čl. 20 ods. 4 ústavy vyvlastnenie alebo nútené obmedzenie vlastníckeho práva je možné len v nevyhnutnej miere a vo verejnom záujme, a to na základe zákona a za primeranú náhradu. Cieľom navrhovaného zákona je vytvoriť priaznivejšie podmienky pre vlastníkov pozemkov a stavieb pri užívaní a obhospodarovaní vlastníctva. Súčasná právna úprava v zastavanom území obce, a to často z dôvodu znemožnenia prístupu na pozemok, ak k stavbe vlastníka z dôvodu ochrany susedných pozemkov a potrebného súhlasu orgánu ochrany prírody. V prípade, ak sa vlastník o svoju nehnuteľnosť nestará aj napriek svojej snahe a nechá ju chátrať, je tak vystavený následnej sankcii za nedostatočnú starostlivosť. Rovnako tak právo vlastníka disponovať s nehnuteľnosťou je obmedzené z dôvodu predkupného práva štátu k pozemkom nachádzajúcim sa v treťom, štvrtom alebo piatom stupni ochrany. Vlastník pozemku tak nemôže previesť pozemok za svojho života na svoje deti alebo rodinných príslušníkov, ale musia počkať až do jeho smrti a následného dedičského konania. Súčasná právna úprava tak obmedzuje výkon vlastníckeho práva určitej skupiny osôb bez primeranej náhrady. Navrhovaná právna úprava preto vytvára priestor pre uprednostnenie blízkej osoby vlastníka pozemkov pred štátom, pričom predkupné právo štátu ostáva zachované, ak by išlo o predaj pozemkov inej ako blízkej osobe. Návrh zákona nepredpokladá negatívny vplyv na rozpočet verejnej správy a je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi, medzinárodnými zmluvami a inými medzinárodnými dokumentami, ktorými je viazaná Slovenská republika. Ďakujem veľmi pekne.
Osuský, Peter, poslanec NR SR (2021-01-29):
Ďakujem pekne. Samozrejme, demagogický argument o tom, že ak niekto ctí mnohé veci, ktoré sú súčasťou amerického videnia sveta, práva a kdečoho, musí byť ako balvanom priviazaný ku všetkému, to proste nie je pravda. Ja na rozdiel i od kolegu Lipšica, i od iných ľudí, napríklad komentátora Petra Schutza, ktorého si veľmi vážim a ktorý tiež stojí skôr na neohraničenej slobode slova, ja, naopak, aby som to povedal tak pekne záhorácky, som za slobodu slova odtál až potál. A hrdo sa hlásim k svojmu historickému podielu na vzniku § 422d Trestného zákona, ktorý sa konkrétne týka spochybňovania zločinov nacizmu, komunizmu a iných totalitných režimov, a myslím si, že jednoducho ho máme mať. Majú ho aj iné nespochybniteľné demokracie, ktoré neuznávajú videnie slobody slova typu Ľud verzus Larry Flynt, ale i taký názor môže existovať. Pre mňa je neprijateľný a nepriechodný. A len ako drobnú ilustráciu toho, kam by viedla sloboda slova, a to si myslím tiež, že nie je dobré, aby to tak bolo, je napríklad verejné, trebárs na mikrofóny, veta: „Marihuana je fajn, ale heroín je lepší. A poviem vám, kokaín, to je žúžo.“ Nič nepredávam, s ničím neobchodujem, nikoho neponúkam. Len hovorím názor. Ja si myslím, že existujú názory, ktoré sú za čiarou. Podobne ako „sedemnástka je fajn, ale s dvanástkou, to musí byť niečo!“ To znamená, existujú... (Prerušenie vystúpenia časomerom. Reakcia z pléna.)
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu o prvom pozmeňujúcom návrhu poslankýň Plavákovej a Števulovej. O prvom pozmeňujúcom návrhu poslankýň Plavákovej a Števulovej nie je možné hlasovať, keďže sme schválili body spoločnej správy, s ktorými sa vzájomne vylučujú.
Brocka, Július, poslanec NR SR (2015-04-15):
V SMER-e ste nervózni, pretože... (reakcie z pléna), áno, áno, páni, my sme vám, opozícia vám prekazila ďalší kšeft, kšeft so Širokým. Kšeft SMER-u so Širokým, ktorý chcete urobiť na úkor občanov. (Prerušenie vystúpenie predsedajúcim.)
P. Paška, predseda NR SR: (2007-03-22):
Faktické poznámky na vaše vystúpenie nie sú. Končím možnosť prihlásiť sa s faktickou poznámkou. O slovo v rozprave požiadal pán minister spravodlivosti. Nech sa páči, máte slovo. Š. Harabin, minister spravodlivosti SR: Vážený pán predseda parlamentu, vážený predkladateľ návrhu, vážené dámy, vážení páni, pôvodne som sem prišiel kvôli niečomu inému a nemal som úmysel vystúpiť k tomuto bodu, pretože je taký nezmyselný, že som to ani nepovažoval za potrebné. Ale i napriek tomu si neodpustím zopár poznámok. Pán poslanec Lipšic sa pasuje do roly modernistu a reformistu justičného systému. Tak to aspoň prezentuje posledných osem rokov. Tento návrh nás regresne vracia do 50. rokov minulého storočia, do obdobia policajného štátu, keď advokáti, sudcovia a prokurátori namiesto procesného postavenia v trestnom konaní, ktoré majú presne vymedzené trestným poriadkom, ústavou a aj medzinárodnými normami, sa dostávajú do pozície agentov polície. Čiže, to je návrat do obdobia policajného štátu. Ja budem veľmi rád, keď nám pán poslanec Lipšic vymenuje krajiny Európskej únie a krajiny sveta, až na diktátorské režimy, kde agent môže byť aj v procesnom postavení advokáta. Skutočne sa dám poučiť a rád si aj preštudujem tieto právne úpravy. Ide tak ako v mnohých smeroch o deformácie nášho legislatívneho systému pánom poslancom Lipšicom ešte v iných politických postaveniach, aj teraz, o čisto populistický návrh akože bojovníka proti korupcii, lebo motívom tohto návrhu je boj proti korupcii. Mňa zarazilo, že s takým podnetom prišiel človek, ktorý bez súdnej praxe – neviem, či vôbec niekedy pán poslanec bol na súde – za neštandardných okolností a spôsobom nesúladným so zákonom získal justičnú skúšku, čo konštatoval ústavnoprávny výbor ešte pod vedením pána Kresáka a myslím, že podpredseda bol pán poslanec Orosz. Ja sa pýtam, či toto nie je korupcia, osobno-politická súkromná korupcia. (Potlesk.) Mňa zaráža, že s týmto návrhom prišiel politik, ktorý pár mesiacov pred voľbami si nechal urobiť za takmer 2,5 milióna korún súkromno-politický prieskum verejnej mienky za peniaze daňových poplatníkov. (Potlesk.) Pýtam sa, či to nie sú najrafinovanejšie formy korupcie. Ale predkladaný návrh nám umožňuje sa predvádzať pred televíznymi obrazovkami – ja som bojovník proti korupcii. A všetci ostatní, ktorí náhodou majú iný názor, zhodou okolností väčšinový a právny, ktorý je aj v Európe a v štandardných právnych demokratických štátoch ten správny, to sú tí, ktorí chcú podporovať korupciu, lebo ten efekt medzi televíznymi kamerami a pred verejnosťou sa dosiahne, kto je za korupciu, kto je proti korupcii. Skutočne, teraz už nie právna poznámka, viete si predstaviť, pán poslanec Lipšic je kresťanský politik, že kňaz bude svojich spovedníkov udávať polícii? Ďakujem za pozornosť. (Potlesk.)
Mikloško, Jozef, poslanec NR SR (2012-05-09):
Kartu.
Kotleba, Marian, poslanec NR SR (2016-10-27):
Že ďakujem za pripomienky. Máte bohovský, a poviem to teda, ak treba, tie tri autá teda využívame spoločne s riaditeľom úradu a s vedúcimi oddelení na úrade, nie sú to len pre mňa. Delíme sa, kto ako ich potrebuje. Pán poslanec Krajniak, o limitoch na jednotlivé kategórie, samozrejme, môžeme debatovať, môžeme to, ak by to prešlo do druhého čítania, tak sme otvorení tej diskusii, môžeme to nastaviť, toto bola naša predstava, ako by to asi mohlo fungovať. Pán poslanec Galko, vy ste mohli radšej byť asi ticho, pretože ak ide o váš vlastný návrh, ako ste to povedali, potom nechápem, prečo s ním má problém napríklad pani podpredsedníčka alebo pán poslanec Klus, ktorí povedali, že to proste nepodporia. Takže ak som hovoril o tej schizofrénii, tak vy aj poslanec Klus ste len potvrdili to, že mám naozaj pravdu. Pán poslanec Baška, ten tip s elektromobilmi je zaujímavý, ale neviem si predstaviť, ako by sme na Banskobystrickom kraji využívali elektromobily vďaka tomu ich dojazdu, aký majú, ale určite sa môžeme spolu porozprávať o tom, ako ešte viac zefektívniť vozový park. No a pani podpredsedníčka Nicholsonová, váš osobný príklad, na ktorý naviazal aj pán poslanec a župan Baška, je určite zaujímavý, ale ja si myslím a aj vzhľadom na ten prípad, na ktorý ste vy upozornili, že to asi nestačí, že váš príklad dobrej praxe je asi málo pre tých, ostatnú drvivú väčšinu teda politikov, ktorí si stále myslia, že tie autá sú ich vlastné a môžu si s nimi robiť, čo chcú. Takže možno práve preto sme išli do formy zákona a ak chceme nejaké veci systémovo limitovať, tak naozaj osobný príklad je pekný, ale málo. Ďakujem pekne.
A. Belousovová, podpredsedníčka NR SR: (2009-06-17):
Pán spravodajca, chcete sa vyjadriť k rozprave? Nech sa páči.
Bugár, Béla, podpredseda NR SR (2017-03-22):
Pani poslankyňa Jurinová.
Mesterová, Zuzana, poslankyňa NR SR (2024-02-13):
Ďakujem za slovo, pán predsedajúci. Mňa rovnako ako pána poslanca Hlinu udivuje, že táto vláda po svojich aktuálnych skúsenostiach, kedy pán premiér prosí prezidentku, aby opravovala chyby, ktoré oni spôsobili a na ktoré my tri týždne sme poukazovali, ďalej pokračuje v tom istom spôsobe práce a ešte s takým sebavedomím, že akože, hmm, dobre sme to robili doteraz, aj keď tam boli chyby, tak v tom budeme pokračovať. Ďalej prílepky, ďalej skrátené legislatívne konania, ďalej pozmeňujúce návrhy na poslednú chvíľu a ja už neviem, či sa mám viac obávať neschopnosti tejto vlády, alebo zlého úmyslu tejto vlády, lebo si neviem vybrať, čo viac prevažuje. Ďakujem.
Laššáková, Jana, podpredsedníčka NR SR (2013-04-30):
Na vystúpenie pána poslanca nie sú faktické poznámky. Keďže pán poslanec bol písomne prihlásený do rozpravy, teraz dávam možnosť prihlásiť sa do rozpravy ústne. Nie je záujem. Vyhlasujem rozpravu za skončenú. Pani spravodajkyňa, chcete zaujať stanovisko? Nie. Prerušujem rokovanie o tomto bode programu. A pokračujeme druhým a tretím čítaním o zákone z 26. marca 2013, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení zákona č. 72/2012 Z. z. a o zmene a doplnení zákona č. 326/2005 Z. z. o lesoch v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál je pod tlačou 467. Teraz dávam slovo spoločnému spravodajcovi z výboru pre pôdohospodárstvo a životné prostredie poslancovi Tiborovi Lebockému a prosím ho, aby informoval Národnú radu o výsledku prerokovania vráteného zákona vo výboroch. Nech sa páči, pán spravodajca, máte slovo.
P. Hrušovský, predseda NR SR: (2003-09-09):
Budeme pokračovať v prerušenom rokovaní, a to návrhmi poslancov na doplnenie alebo zmeny navrhnutého programu 17. schôdze Národnej rady Slovenskej republiky. Pán poslanec Žiak sa hlási ako druhý s návrhom.
P. Paška, predseda NR SR: (2007-10-29):
Budeme, dámy a páni, hlasovať o prerokovaných bodoch programu. Ešte chvíľočku poprosím o strpenie, aby kolegyne a kolegovia mohli zaujať svoje miesta. A zatiaľ, pán poslanec Brocka, nech sa páči, procedurálny návrh.
Lubyová, Martina, ministerka školstva, vedy, výskumu a športu SR (2018-06-14):
Ďakujem pekne. Ja myslím, že to bol skôr taký komentár ako otázka. Myslím, že odpoveď bola už obsahom tohto, čo tu bolo povedané. To znamená, že, že vy sa snažíte to chápať naozaj v čisto právno-technickom vyjadrení. To bolo zrejme myslené, to vyjadrenie, ako vyjadrenie záväzku, ktorého cieľom je napomôcť orgánom činným v trestnom konaní, nie čisto právno-technické vyjadrenie. (Reakcia z pléna.) No tak, to vám viem k tomu povedať. A myslím si, že naozaj, že je skôr o takých slovíčkach. Viete, že na tých tlačovkách to býva vypäté, človek povie slovíčko, potom, keď ho začnete legislatívne rozpitvávať, tak môžte dôjsť k záverom, ktoré nie sú celkom v súlade s tým, čo človek chcel vyjadriť. Takže to je, myslím, že to bolo obsiahnuté v tej vete, čo som opakovala. Ďakujem.
Laurenčík, Milan, podpredseda NR SR (2021-02-03):
Poslednú faktickú poznámku k tomuto príspevku má pán poslanec Erik Tomáš, nech sa páči.
Laššáková, Jana, podpredsedníčka NR SR (2014-11-08):
Páni poslanci, nehádajte sa. Pán poslanec Kaník! Pán poslanec Blaha, držte sa...
Hort, Milan, podpredseda NR SR (2011-07-07):
Nech sa páči.
Ježík, Jozef, poslanec NR SR (2018-10-24):
No, týmto sme hlasovali o všetkých pozmeňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Grendel, Gábor, podpredseda NR SR (2023-01-26):
Pán poslanec Kyselica.
Ďuriš Nicholsonová, Lucia, podpredsedníčka NR SR (2018-06-15):
V rozprave teraz vystúpi pán poslanec Dostál. Nech sa páči.
P. Paška, predseda NR SR: (2007-07-03):
(Hlasovanie.) 139 prítomných, 138 za, 1 sa zdržal. Konštatujem, že všetky uvedené návrhy pod bodmi spoločnej správy, tak ako ich predniesol pán spravodajca, sme schválili. Ďalej.
Viskupič, Marián, poslanec NR SR (2022-06-21):
Ďakujem pekne. Dovolím si pár reakcií. Všetko je zlé, čo sem príde od Igora Matoviča, ergo z ministerstva financií? Pán kolega, klasické zavádzanie. Čo tie desiatky zákonov z dielne MF, ktoré sme bez problémov všetci podporili? Peniaze ležia na zemi? Aj ste sa spýtali, či má niekto z tých, ktorých chcete zdaniť, v konečnom dôsledku sú to aj tak vždy ľudia, majú pocit, že nejaké peniaze ležia na zemi? To fakt? (Reakcia z pléna.) Ja viem. Trošku menej, trošku menej, tak prosím, tých 500 miliónov je jedna sedmina príjmov samospráv. To je nie trošku, to je 14,3 % cca. Ja si myslím, pán kolega Gyimesi, že nás členov finančného výboru by mala zdobiť presnosť. My by sme sa mali strieľať argumentami a pravdami a môžme mať možno inú prezentáciu tých istých faktov, ale veď v tom vystúpení je problém nájsť vôbec niečo, čo bolo pravdivé. Ďakujem. (Reakcia z pléna.)
P. Farkas, poslanec: (2003-06-25):
Pán predsedajúci, súčasťou tejto spoločnej správy je aj návrh uznesenia Národnej rady a o tomto návrhu uznesenia budeme hlasovať pri konečnom hlasovaní. Pán predsedajúci, skončil som, ďakujem pekne.
Pčolinský, Peter, podpredseda NR SR (2023-06-21):
Ďakujem. Na vaše vystúpenie nie je faktická poznámka. 	Pýtam sa, či sa chce niekto do rozpravy prihlásiť ústne. Okrem pána spravodajcu pán poslanec Zahorčák. Uzatváram možnosť prihlásiť sa do ústnej rozpravy. Čiže najprv vystúpi pán poslanec Kučera ako spravodajca a po ňom pán poslanec Viliam Zahorčák.
M. Hort, podpredseda NR SR: (2009-12-03):
A teraz dávam slovo spravodajcovi, ktorého určil gestorský výbor pre sociálne veci a bývanie, Jozefovi Šimkovi, aby nám povedal svoju úvodnú spravodajskú informáciu. Nech sa páči.
Šimko, Jozef, poslanec NR SR (2020-10-20):
Ďakujem pekne. Vážený pán predsedajúci, vážený pán minister, snáď niekoľko slová, slov na pripomienky pána Kremského. Použijem vaše slová, vážený pán Kremský, citujem: „ktorí ste príčetní v opozícii...“ No ja vás ubezpečujem, že nemáme tu debila medzi nami, a ubezpečujem vás aj v tom, že teda opozícia je zrejme, je príčetná. Ale vy zabúdate na jednu vec, vy hovoríte, že, že ekonomická samovražda by to bola, keby v podstate tento zákon nebol predložený. Pán Kremský, zabúdate na jednu vec, že práve pán minister Krajniak predkladal pred pár mesiacmi 13. dôchodok, sám pán Krajniak hlasoval za minimálnu mzdu vo výške 656 eur. A my sme nepríčetní, vážený pán Kremský? No ja si to vyprosím a vyprosím si to aj v mene všetkých členov opozičných politických strán, pretože mám taký pocit, že vy nás s tým urážate. Pán Kremský, vy vôbec vie... vy viete, ako žijú menej, ako žijú ľudia v menej zaostalých okresoch? Však poďte sa pozrieť na juhu Banskobystrického kraja, choďte sa pozrieť do Prešova, do kraja Prešov, na východ, ako žijú tí ľudia. Tí nežijú z minimálnej mzdy, pretože dneska minimálna mzda vo výške 656 eur, pokiaľ by to bolo odsúhlasené, aj to je, ide pod hranicou životného minima. Však poďte sa pozrieť do okresu Rimavská Sobota v jednotlivých dedín, pán Kremský! Ja si dovolím, otvorene povedať, že tam sú obce, dedinky, kde je miera nezamestnanosti viac ako 80-90, ba dokonca aj 100 % miera nezamestnanosti. A títo ľudia tam trpia. A vy hovoríte to, keď toto kritizujem, že treba tým dulom dať, že sme nepríčetní? Tak, pán Kremský, ja si to od vás vyprosím. Ďakujem pekne.
Paška, Pavol, predseda NR SR (2013-05-24):
Faktické poznámky páni poslanci: Štefanec, Hraško, Viskupič, Vaľová, Poliačik, Tomanová. Končím možnosť sa prihlásiť. Pán poslanec Štefanec.
Nicholsonová, Lucia, poslankyňa NR SR (2012-07-31):
Ďakujem veľmi pekne. Ja len chcem povedať, že mne sa zdá, že tuto tie osobné invektívy kolegov zo strany SMER len dokazujú, že to, čo povedal pán poslanec Mihál, padá na úradnú pôdu a že trafená hus vždy zagága. A ja považujem naozaj za absolútnu nehoráznosť, a to nemôžu zmeniť ani tie vaše faktické poznámky, že predkladáte takýto dôležitý zákon, ktorý sa dotkne troch miliónov ľudí, v skrátenom legislatívnom konaní. A je to o to väčšia nehoráznosť, že predkladáte absolútny paškvil, ktorým oberiete o peniaze tých, ktorým ste pred voľbami sľubovali istoty. A ja vás chcem vyzvať, aby ste sa pozorne venovali pozmeňovákom potom v druhom čítaní, lebo tie by mohli aspoň teoreticky zmierniť ten dopad takéhoto zbojníckeho paškvilu na tri milióny ľudí. Ďakujem.
Huba, Mikuláš, poslanec NR SR (2015-04-16):
Ďakujem za slovo. Samozrejme, že podobne ako moje kolegyne a kolegovia a aj predrečníčka, nesúhlasíme s týmto prístupom vládnej strany k odvolávaniu pána podpredsedu Figeľa. Zdôrazňujem to, čo tu už bolo povedané, že tie skutočnosti, ktoré sa mu vyčítajú a ktoré sú údajne dôvodom na jeho odvolanie, boli známe aj pred troma rokmi, keď bol aj hlasmi poslancov a poslankýň SMER-u zvolený do funkcie podpredsedu. Takže aj toto, táto skutočnosť len zvýrazňuje tú nelogičnosť a účelovosť tohto konania. A nechcem tu pripomínať aj iný precedens a to je opakované nezvolenie predsedu Najvyššieho kontrolného úradu napriek tým opakovaným sľubom strany SMER a tvrdeniam, že tento post patrí opozícii. Potom sa, ako vieme, vždy našli nejaké dôvody, veľmi krkolomné dôvody, prečo sa tak v skutočnosti nestalo. Ale ja chcem upozorniť na jednu vec, o ktorej sa tu dnes, myslím, ešte nehovorilo a ktorá aj vtedy, keď sa stala, tak prešla nejako mlčaním, hoci bola už akousi predzvesťou toho, čo sa deje v týchto chvíľach, a to bolo nezvolenie kolegu Janka Mičovského za predsedu výboru pre pôdohospodárstvo a životné prostredie, hoci ten návrh išiel úplne štandardnou cestou na vyzvanie bývalého pána predsedu a predsedu parlamentu, teda bol plne v súlade s politickými dohodami a zvyklosťami, ako sa volili aj iní predsedovia výborov. On bol vlastne jediný, ktorý zvolený nebol bez akéhokoľvek racionálneho argumentu alebo spochybnenia jeho odbornosti a integrity. Takže možnože už vtedy sme mali zareagovať dôraznejšie. (Prerušenie vystúpenia časomerom.)
Pčolinský, Peter, podpredseda NR SR (2023-03-16):
Chcete reagovať ešte.
Krajčír, Ľuboš, poslanec NR SR (2020-07-24):
Pán kolega, vravel ste, že sa hanbíte, tak ja vám poviem, že tiež sa hanbím, ale za niečo úplne iné. Ja sa hanbím za to, že ste mali možnosť 12, za 12 rokov niekam posunúť túto krajinu a jediné, čo ste spravili, ste ju odovzdali oligarchom, ktorí ju naozaj len tunelovali. Kočner, Bödör, Široký, Brhel, Výboh, talianska mafia, Kičura, ja neviem, či mám pokračovať, lebo to by sme naozaj tu boli možno až do soboty. Expremiér – alkoholik. To sa vám páčilo, za to ste sa nehanbili? To bolo v poriadku? To, čo sa tu dnes idete tváriť, tuto HLAS SMER-u, to je, ako keď, pán Galis by možno vedel, hráči hrajú futbal, okradneme divákov, zmeníme dresy a potom sa budeme tváriť, že sme nové nejaké družstvo, hej? Ja sa hanbím a veľmi sa hanbím. (Reakcie z pléna.)
Blanár, Juraj, podpredseda NR SR (2020-12-01):
Ďakujem. Na vaše vystúpenie je jedna faktická poznámka. Pán poslanec Fico, nech sa páči.
M. Hort, podpredseda NR SR: (2007-12-11):
Vážené kolegyne, kolegovia, je 11.00 hodín. Pretože k tomuto bodu programu čiže k tomuto vládnemu návrhu sa prihlásila do rozpravy písomne pani poslankyňa Sabolová, za poslanecký klub KDH, ale pretože je 11.00 hodín a pravdepodobne sa k tomu ešte budú prihlasovať aj poslanci ústne, vyhlasujem teraz prerušenie rozpravy k tomuto bodu s tým, že vyhlasujem 5-minútovú prestávku a pokračovať v tomto bode vystúpením pani poslankyne Sabolovej budeme popoludní o 14.00 hodine, lebo predpokladám, že do 12.00 hodiny nestihneme hlasovania, lebo ich je viac ako 35. Vyhlasujem 5-minútovú prestávku. Po vystúpení písomne prihlásenej pani poslankyne Sabolovej bude možné prihlásiť sa do rozpravy ústne. (Prestávka.) (Po prestávke.)
B. Bugár, podpredseda NR SR: (2003-11-11):
(Hlasovanie.) Prítomných 125 poslancov, za 51, proti 16, hlasovania sa zdržalo 58. Konštatujem, že 3. pozmeňujúci návrh pána poslanca sme neprijali.
Blanár, Juraj, podpredseda NR SR (2023-06-22):
(Zaznievanie gongu.) Vážené panie poslankyne, páni poslanci, chvíľočku pozornosti, chcem sa spýtať, či všetci využili svoje právo ísť voliť. (Reakcia z pléna.) Ešte jeden avizoval, ktorý bude teraz vybavený. Ak sú všetci, tak vyhlasujem voľby, voľbu za uzavretú a poprosím skrutátorov, aby začali sčítavanie. Ďakujem. (Prestávka. Spracúvanie výsledkov verejného hlasovania.)
Kuffa, Štefan, poslanec NR SR (2013-01-29):
Ďakujem za slovo, aj predrečníkovi. No naozaj poslanci, my nie sme, pán minister, odborníci na všetko, ani aj, možno veľakrát to tak vyzerá, že sa tak tvárime, ale nie sme. A keď ste naozaj chceli diskutovať s odborníkmi, bol tuná priestor aj možnosť, aby ste týchto odborníkov oslovili. Kto bude na tejto chudobe zarábať? No tak jednotlivci, tak ako to bolo tuná spomenuté. Ak nie teda, pán minister, nech sa páči, vysvetlite nám to, ako to aj predrečník povedal, aké národohospodárske škody boli doposiaľ spáchané alebo aké ešte hrozia? No ja si myslím, že žiadne, lebo všetky tieto peniaze, hej, sa vyzbierajú od jednotlivých ľudí, ktorí naozaj bývajú na tých chudobných sídliskách alebo v domoch, a to zaplatíme my všetci. Ďakujem.
Paška, Pavol, predseda NR SR (2013-03-20):
(Hlasovanie.) 140 prítomných, 139 bolo za, 1 sa zdržal. Tieto body sme schválili.
Bugár, Béla, podpredseda NR SR (2018-06-21):
Je s tým všeobecný súhlas? (Reakcia z pléna.) Áno? (Nesúhlasná reakcia z pléna.) Že nie, vraj niekto. Takže nech sa páči, prezentujme sa a hlasujme. Páni poslanci, netelefonujte v rokovacej sále! (Hlasovanie.) Prítomných 118, za 81, proti 15, zdržalo sa 20 poslancov, 2 nehlasovali. Tento návrh sme schválili. Prosím teraz pána poslanca Marosza, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 36/2005 
Z. z. o rodine, tlač 1004. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov , tlač 1004.)
Zmajkovičová, Renáta, podpredsedníčka NR SR (2012-09-25):
Pán poslanec Matovič. (Ruch v sále.)
Laurenčík, Milan, podpredseda NR SR (2020-09-23):
Ďalším rečníkom prihláseným do rozpravy je pán poslanec Jozef Šimko. Nech sa páči, máte slovo.
Pellegrini, Peter, predseda NR SR (2015-09-18):
Prezentujme sa a hlasujme o bodoch spoločnej správy 13, 23, 24 spoločne s návrhom gestorského výboru neschváliť. (Hlasovanie.) Prítomných 124 poslancov, za hlasovalo 1, proti bolo 73, zdržalo sa 49 poslancov, nehlasoval 1. Tieto body sme neschválili.
Figeľ, Ján, podpredseda NR SR (2012-06-21):
Ďakujem pekne. Ďalším s faktickou je pán Sulík. Pán Richard Sulík, nech sa páči.
Poliačik, Martin, poslanec NR SR (2017-02-01):
Je to nezvyk, áno, pán spravodajca, vážené dámy, vážení páni, hovoriť k tejto téme z mojej strany. Ale nehnevajte sa, pán minister, ako zástupca vlády, je to nezodpovedné a zbabelé, čo sa tu práve teraz deje. Nezodpovedné a zbabelé. Keď tu nie je minister, tak tu mali byť nastúpení ľudia ako pán Šuca, ľudia v rozprave za vládnu koalíciu, ktorí mali povedať, prečo je toto dôležitá vec. Ako je možné, že z vládnej koalície pri situácii, ktorá je vo svete dnes, sa tu nikto, sakra, nepostavil? To sme kde? Že jediný, kto sa tu ozve, je Kotleba s jeho propagandistickým humusom, čo tu práve podal? Tu mal byť, keď nie minister, tak každý jeden schopný poslanec koalície a povedať, prečo je toto dôležité. Tu mal byť niekto, kto má čísla a štatistiky. Tu sme mali vedieť, že lotyšské hranice boli v roku 2016 dvestodeväťkrát prekročené vojenskou technikou Ruska, či loďou alebo lietadlom, že na druhej strane tej hranice prebieha ozajstná provokácia, že tam sú tisícky občanov. Mal nám tu niekto povedať, ktorých občanov, zelených mužíčkov, ktorí tam akože len okopkávajú hriadky, že tam je reálna hrozba. Mal tu byť niekto, kto nám mal porozprávať o modelovej situácii, ktorá sa robila na najvyšších miestach v bezpečnostných zložkách Európy a z ktorej vyplynulo, že súčasná mobilizovaná sila na hranici s baltickými štátmi zo strany Ruska je schopná obsadiť hlavné mestá baltických štátov, či by NATO zareagovalo, alebo nie. To tu malo byť povedané. Malo tu byť povedané, že Rusko vedie aktívny konflikt so západným svetom a dokázateľne ovplyvňuje demokratické zriadenie vo viacerých krajinách. To tu mal niekto, kto tomu rozumie, povedať. Tu nemal stáť teraz vyštudovaný systémový filozof, ale niekto, kto je odborník v silových zložkách. A čo ste to, sakra, za najsilnejšiu stranu na Slovensku?! Čo ste to za vládnu koalíciu, že tu nemáte koho postaviť? Že vás tu cvičí Kotleba na bezpečnostných otázkach? Koho tu máte? Toto je vaše maslo na hlave. A to, čo teraz Poliačik robí, je, že vám dáva druhú šancu. Zajtra ráno o deviatej, zajtra ráno o deviatej, keď bude pokračovať rozprava k tomuto bodu, tak si niekoho zožeňte, kto tomu rozumie lepšie ako ja a vie obhájiť vaše stanovisko lepšie ako to, čo tu zaznelo doteraz. Ďakujem veľmi pekne.
Bugár, Béla, podpredseda NR SR (2011-12-01):
Pán poslanec Matovič, nech sa páči, môžete reagovať.
Cmorej, Peter, poslanec NR SR (2023-06-28):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Nash, Natália, poslankyňa NR SR (2023-12-18):
Ďakujem pekne, pán predsedajúci. Ďakujem, Ján Hargaš, za tento hodnotný príspevok. Veľmi trefne si nám pripomenul výrok pána ministra Šutaja Eštoka. Aj pri tomto návrhu platí, že skrátené legislatívne konanie je v tomto prípade nadužívané a škodí tomuto návrhu, pretože vylúčilo z diskusie o ňom odbornú verejnosť, verejnosť a skrátilo jednotlivé fázy legislatívneho procesu. Keby tomu tak nebolo, mohlo by to pomôcť jeho kvalite. Súhlasím s tebou, že vláda klame, keď v doložke vplyvov nepriznala žiadne vplyvy na rozpočet verejnej správy. V rámci novej kultúry by som tiež očakávala, že nám budú predkladané návrhy zákonov bez preklepov, riadne zdôvodnené návrhy, riadne vyčíslené vplyvy na rozpočet verejnej správy. Správne si poukázal aj na zasahovanie do nezávislosti jednotlivých inštitúcií a pri tom, keď si povedal, že mali tu dodať aj nejaký biznis keys, tak to som sa naozaj usmiala, pretože oni nie sú schopní napísať ani len poriadnu dôvodovú správu a doložku vplyvov. Takže to, že by napísali nejaký biznis keys pri príležitosti vzniku tohto ministerstva, to si myslím, že na to nemajú. Ďakujem pekne.
Suja, Miroslav, poslanec NR SR (2022-05-04):
Ďakujem za slovo, pán predsedajúci. Pán kolega Fecko, pozemkové úpravy sú veľmi dôležitá vec, samozrejme, to sa zhodneme. Som veľmi rád, že takýto návrh zákona prišiel, o tom sa nemusíme baviť. Vidíme to, že ako to má dopad na rozvoj vidieka, výstavbu, rozdrobenosť pozemkov sa vyrieši. Pôdohospodárstvo sa oveľa lepšie adaptuje, no proste rozkvitá tam, kde to je. Vidíme život na vidieku, ako sa rozbieha tam, kde prešla táto pozemková úprava, kde prešli tie pozemkové úpravy. Vidíme obce, ako ten život sa tam naštartoval, ako tí ľudia tam stavajú, ako tam bývajú, ako sa život v tých obciach rozvíja, ako napríklad taká obec Stožok a podobne. Hej, kde to prešlo. To bolo na začiatku, keď sme sa tu rozprávali z fondu obnovy koľko peňazí dostaneme, koľko, či sa nezastavia tie pozemkové úpravy, na prvých komisiách, keď vy ste bol štátny tajomník a ministrom bol váš kolega Mičovský. A ja sa pýtam, z fondu obnovy nebolo nič. Ale v rozpočte bolo 20 miliónov. Jednu jedinú súťaž ste nechali dobehnúť, ktorá z predchádzajúcej vlády bola, a odvtedy až do teraz sa nedalo na to ani korunu. Nerobilo sa nič. Cez viac ako dva roky. A to je pekné, čo ste tu rozprával. Ale sa pýtam, vy dvaja, tandem Mičovský-Fecko, z fondu obnovy nič a z tých 20 miliónov tiež nič okrem tej jednej súťaži. Viete, je to také úsmevné vás teraz počúvať, že ako to potrebujeme a neurobili ste za celý čas nič, pritom vaši kolegovia, neviem, či niekto, možno aj vy, ste mi tu sľúbili, že sa to nezastaví. A bola požiadavka od starostov, od poľnohospodárov, od viacerých ľudí. Absolútne nič. A vy ste tu spomenuli SPF-ko. No vieme ako v SPF-ku dopadla vaša nominantka, aj tam sa to zabrzdilo. Čo nám všetko hovorila na výbore pre pôdohospodárstvo a životné prostredie a nakoniec sa z toho nič nespravilo. Ja sa pýtam, koľko ste scelili vy za tú vašu éru, keď ste boli vy dvaja v tandeme Mičovský-Fecko, koľko vy ste pomohol pri tom sceľovaní pozemkov. Dva roky sme zasa stratili.
Jarjabek, Dušan, poslanec NR SR (2014-11-09):
Ďakujem za slovo, pani predsedajúca. Pán minister, ja si myslím, že v tejto chvíli nejaké normálne argumenty alebo nejaké vysvetľovačky alebo zdôvodňovačky nemajú absolútne význam, aspoň u značnej časti opozície určite nie. Tá značná časť opozície je tu úplne z iného dôvodu. Je tu na to, aby si zvyšovala nejaké svoje osobné preferencie a nejakým spôsobom sa zapájala do debaty, ako to urobil váš pán predrečník, ktorý tu zhodou okolností už nie je, aby nám vysvetlil svoje zmluvy a chrumkavé zmluvičky na ministerstve, kde robil ministra. No a novopečený otec zrejme aj sa skrýva preto, aby nemusel niekde fúkať. A možnože ani nenafúka, pretože je pod vplyvom nejakých iných látok, ako poniektorí v tejto strane to obhajujú, no ale však nedôležité. Myslím si, že v tejto chvíli je ten princíp opozície veľmi jednoznačný: poviem hlúposť, pokiaľ mám taký pocit, že ma nikto nepočúva, tak zvýšim hlas, ešte zvýšim hlas, potom vykrikujem, potom sčerveniem, roztrasiem sa, vykrikujem ešte viac a idem sa pozrieť na sociálne siete, ako som zareagoval a zarezonoval. No a potom sa vrátim znova a prihlásim sa znova do ústnych, aby som si to ešte zopakoval, keďže sa mi to zdá málo. A potom sa celý čas pozerám na preferencie, ktoré vychádzajú tak zhruba raz za dva mesiace, či sa to podarilo alebo nie. No a keď sa to nepodarilo, tak to skúšam znova nejakým odvolaním. A keď nie jedným, tak aspoň dvomi naraz. Ďakujem za pozornosť.
Bugár, Béla, podpredseda NR SR (2018-11-28):
Pán poslanec Goga.
Sárközy, Irén, poslankyňa NR SR (2017-10-12):
Pán predsedajúci, keďže sme odhlasovali body zo spoločnej správy a hlasovali sme aj o podaných pozmeňujúcich návrhoch, dajte hlasovať o tom, že prerokovaný vládny návrh zákona prerokujeme v treťom čítaní ihneď.
A. Szögedi, poslankyňa: (2008-11-28):
Na tajné hlasovanie o návrhu na voľbu členov Rady pre vysielanie a retransmisiu bolo vydaných a poslanci si osobne prevzali 133 hlasovacích lístkov, teda na voľbe bolo prítomných 133 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rady pre vysielanie a retransmisiu odovzdali všetci poslanci hlasovacie lístky. Zo 133 odovzdaných hlasovacích lístkov bolo 29 neplatných a 104 platných. Podľa platných hlasovacích lístkov overovatelia zistili, že za Valériu Agócs hlasovalo 37 poslancov, proti hlasovalo 37 poslancov, zdržalo sa 30 poslancov, za Petra Alakšu nehlasoval žiaden poslanec, proti hlasovalo 61 poslancov, hlasovania sa zdržalo 43 poslancov, za Pavla Boroňa nehlasoval žiaden poslanec, proti hlasovalo 60 poslancov, hlasovania sa zdržalo 44 poslancov, za Jozefa Brázdila hlasovalo 25 poslancov, proti hlasovalo 46 poslancov, hlasovania sa zdržalo 33 poslancov, za Pavla Dinku hlasovalo 62 poslancov, proti 24 poslancov, zdržalo sa 18 poslancov, za Milana Galandu hlasovalo 13 poslancov, proti 50 poslancov, zdržalo sa 41 poslancov, za Karola Haťapku hlasovalo 67 poslancov, proti 23 poslancov, zdržalo sa 14 poslancov, za Janu Pifflovú-Špankovú hlasoval 1 poslanec, proti hlasovalo 56 poslancov, zdržalo sa 47, za Petra Škultétyho hlasovalo 62 poslancov, proti 26 poslancov, zdržalo sa 16 poslancov, za Jána Sida nehlasoval žiaden poslanec, proti hlasovalo 59 poslancov, zdržalo sa 45, za Dušana Vlčka hlasovalo 13 poslancov, proti 49 poslancov, zdržalo sa 42 poslancov. Na voľbu členov Rady pre vysielanie a retransmisiu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní za člena Rady pre vysielanie a retransmisiu na šesťročné funkčné obdobie bol zvolený Karol Haťapka s tým, že na základe žrebovania, ktoré vykonali overovatelia, nebolo treba ani žrebovať, keďže bol zvolený len jeden z navrhnutých. Tak funkčné obdobie začne plynúť dňom 17. decembra 2008 pre Karola Haťapku. Ďakujem, pán podpredseda.
Figeľ, Ján, podpredseda NR SR (2013-12-17):
Ďakujem pekne. Ja by som len doplnil, že tí, čo sú tu, nie sú vyprázdnení. Pán kolega Brocka, nech sa páči.
Blanár, Juraj, podpredseda NR SR (2020-11-25):
Ďakujem pekne, pán poslanec. Ešte pre poriadok mi dovoľte, teraz mi kolegyňa priniesla, že predsa len sa ospravedlnili na dnešnom rokovacom dni traja poslanci, presnejšie dvaja poslanci a jedna pani poslankyňa – pán poslanec Kyselica, pán poslanec Medvecký a pani poslankyňa Vaľová. Toľko k formálnej stránke. Teraz otváram rozpravu. Konštatujem, že do rozpravy sa prihlásil ako jediný písomne za poslanecký klub OĽANO pán podpredseda Národnej rady Gábor Grendel. Čiže udeľujem mu teraz slovo, potom otvorím možnosť prihlásiť sa do rozpravy ústne. Nech sa páči, pán podpredseda, máte slovo.
Laššáková, Jana, podpredsedníčka NR SR (2013-02-07):
Pán poslanec, prosím vás pekne, pani ministerka vám odpovedá. Majte úctu k pani ministerke.
Raši, Richard, poslanec NR SR (2015-04-24):
Ďakujem pekne, pani podpredsedníčka. Pán doktor, ako lekár celý život konáte dobro, pomáhate ľuďom. Tak myslím, že tak to cítite a sa snažíte, či to vždy vyjde, alebo nie, ale asi snažíte sa robiť dobro. Pánovi ministrovi lekárovi, ktorý takisto v živote zachránil množstvo životov, lebo robil na záchranke, robil na úrazovej chirurgii, želáte všetko dobré, poviete, že sa vlastne ničoho ani nedopustil, a potom sa podpíšete pod jeho odvolanie. Tak ako lekár, ktorý konáte dobro, keď pán minister Čislák si bude myslieť, že to dobré je pre neho nebyť ministrom zdravotníctva, tak sa vzdá sám. A obviňujete ho ale z vecí, ktoré neurobil. Ktoré neurobil. Minister zdravotníctva neriadi rozhodnutia riaditeľov nemocníc z hľadiska personálneho obsadenia pozícií. Minister zdravotníctva nezasahuje do fungovania úradu. Aj ja, keď som bol minister, by ma ani nenapadlo riešiť, či niekto je, alebo nie je nejakým primárom alebo námestníkom, lebo je to vždy rozhodnutie manažmentu. Takže nesnažme sa zase povedať ľuďom, že pán minister, ktorý vlastne nič zlé neurobil, a prajete mu všetko dobré, má byť odvolaný. Ďakujem pekne.